31/03/2021 | Administración LocalMunicipal
A Coruña
Xestión Tributaria
Edicto de aprobación definitiva de modificación de ordenanzas

APROBACIÓN DEFINITIVA DO EXPEDIENTE DE MODIFICACIÓN DAS ORDENANZA FISCAL N.º 7 REGULADORA DA TAXA POR PRESTACIÓN DO SERVIZO DE REDE DE SUMIDOIROS E DA MODIFICACIÓN ORDENANZA REGULADORA DA PRESTACIÓN PATRIMONIAL DE CARÁCTER PÚBLICO NON TRIBUTARIO POLO SUBMINISTRO E UTILIZACIÓN DE AUGA POTABLE E SERVIZOS AUXILIARES NO TERMO MUNICIPAL DA CORUÑA Por acordo do Pleno deste Concello de data 4 de febreiro aprobouse, inicialmente, a modificación das seguintes Ordenanzas: – Modificación da Ordenanza fiscal n.º 7, reguladora da taxa por prestación do servizo de rede de sumidoiros. – Modificación da Ordenanza reguladora da prestación patrimonial de carácter público non tributario polo subministro e utilización de auga potable e servizos auxiliares no termo municipal da Coruña. En cumprimento do establecido nos artigos 17.1 e 17.2 del RDL 2/2004, do 5 de marzo, polo que se aproba o texto refundido da lei reguladora das Facendas Locais, en diante TRLRFL, e o artigo 49 da Lei 7/85, do 2 de abril, reguladora das bases do réxime local (LBRL), o acordo provisional estivo exposto ao público durante trinta días hábiles no taboleiro de edictos do Concello, foi publicado no B. O. P. n.º 27, do 10 de febreiro de 2021, e en tres diarios de maior difusión da provincia. Durante o citado período de exposición pública non se presentaron reclamacións, polo que, en aplicación do establecido no artigo 17.3 do TRLRFL e o artigo 49 da LBRL, elevase a definitivo o acordo de aprobación provisional, sen necesidade de novo acordo plenario. En consecuencia, e en virtude do establecido no artigo 17.4 do TRLRFL e o artigo 49 da LBRL, faise pública a aprobación definitiva dos expedientes de modificación de ordenanzas así como o texto íntegro das modificacións nos termos previstos no Anexo. Faise constar expresamente que as modificacións aprobadas entrarán en vigor a partir da data da súa publicación. Contra o anterior acordo, elevado a definitivo, e de conformidade co previsto no artigo 19.1 do TRLRFL en concordancia co artigo 46.1 da Lei 29/1998, do 13 de xullo, reguladora da xurisdición contencioso-administrativa, os interesados poderán interpor recurso contencioso-administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpor calquera outro recurso que estimen procedente. A Coruña, 29 de marzo de 2021. O director de Economía, Facenda e Réxime Interior Manuel Ángel Jove Losada ANEXO TEXTO MODIFICADO DA ORDENANZA FISCAL N.º 7, REGULADORA DA TAXA POR PRESTACIÓN DO SERVIZO DE REDE DE SUMIDOIROS. DISPOSICIÓN ADICIONAL MEDIDAS COVID 19 A partir da entrada en vigor desta Ordenanza e durante o exercicio 2021, a cota tributaria será o resultado de multiplicar o coeficiente de 0,5 pola tarifa prevista para os Inmobles e locais con actividade que xera un consumo non doméstico. Para ter dereito á obtención destes beneficios, o interesado deberá cumprir os seguintes requisitos: – Que o suxeito pasivo teña a consideración de autónomo, micropeme ou peme conforme a normativa vixente. – Que o suxeito pasivo sexa titular do contrato de subministro de auga con EMALCSA. – Que a actividade desenvolvida polo suxeito pasivo sexa afectada polas restricións adoptadas pola autoridade competente como consecuencia do desenvolvemento da COVID 19. O Servizo de xestión Tributaria remitirá os datos existentes dos suxeitos pasivos do Censo de Recollida de Lixo a entidade EMALCSA para a xestión dos recibos. DISPOSICIÓN FINAL A presente ordenanza, que consta de sete artigos, foi aprobada polo Pleno na sesión realizada o 4 de febreiro de 2021 entrará en vigor o día seguinte da súa publicación e producirá efectos mentres non se acorde a súa modificación ou derrogación. TEXTO MODIFICADO DA ORDENANZA REGULADORA DA PRESTACIÓN PATRIMONIAL DE CARÁCTER PÚBLICO NON TRIBUTARIO POLO SUBMINISTRO E UTILIZACIÓN DE AUGA POTABLE E SERVIZOS AUXILIARES NO TERMO MUNICIPAL DA CORUÑA DISPOSICIÓN ADICIONAL MEDIDAS COVID 19. A partir da entrada en vigor desta Ordenanza e durante o exercicio 2021, a cota tributaria será o resultado de multiplicar o coeficiente de 0,5 pola tarifa prevista nos abastecemento de auga potable para usos non domésticos e regulada no artigo 4 da presente ordenanza. Para ter dereito á obtención destes beneficios, o interesado deberá cumprir os seguintes requisitos: – Que o suxeito pasivo teña a consideración de autónomo, micropeme ou peme conforme a normativa vixente. – Que o suxeito pasivo sexa titular do contrato de subministro de auga con EMALCSA. – Que a actividade desenvolvida polo suxeito pasivo sexa afectada polas restricións adoptadas pola autoridade competente como consecuencia do desenvolvemento da COVID 19. O Servizo de xestión Tributaria remitirá os datos existentes dos suxeitos pasivos do Censo de Recollida de Lixo a entidade EMALCSA para a xestión dos recibos. DISPOSICIÓN FINAL A presente Ordenanza, que consta de quince artigos, foi aprobada polo Pleno na sesión celebrada o 4 de febreiro de 2021 e entrará en vigor ao día seguinte da súa publicación definitiva, e será efectiva en tanto non se acorde a súa modificación ou derrogación.